CELEX: 32015D2311
Language: ro
Date: 2015-12-09 00:00:00
Title: Decizia de punere în aplicare (UE) 2015/2311 a Comisiei din 9 decembrie 2015 de modificare a Deciziilor de punere în aplicare (UE) 2015/1500 și (UE) 2015/2055 privind măsurile de protecție împotriva dermatozei nodulare contagioase în Grecia [notificată cu numărul C(2015) 8585] (Text cu relevanță pentru SEE)

11.12.2015   
            
            
               RO
            
            
               Jurnalul Oficial al Uniunii Europene
            
            
               L 326/65
            
         DECIZIA DE PUNERE ÎN APLICARE (UE) 2015/2311 A COMISIEI
   din 9 decembrie 2015
   de modificare a Deciziilor de punere în aplicare (UE) 2015/1500 și (UE) 2015/2055 privind măsurile de protecție împotriva dermatozei nodulare contagioase în Grecia
   
      
         [notificată cu numărul C(2015) 8585]
      
   
   (Numai textul în limba greacă este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controalele veterinare aplicabile în schimburile intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   având în vedere Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (3), în special articolul 19 alineatul (1) litera (a), alineatul (3) litera (a) și alineatul (6),
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (4), în special articolul 4 alineatul (3),
   întrucât:
   
               (1)
            
            
               Directiva 92/119/CEE stabilește măsuri generale pentru controlul anumitor boli ale animalelor. Printre acestea se numără măsurile care trebuie adoptate în cazul suspectării și confirmării dermatozei nodulare contagioase (DNC) într-o exploatație, măsurile care trebuie luate în zonele de restricție și alte măsuri suplimentare pentru controlul bolii. De asemenea, măsurile respective prevăd, pe lângă alte măsuri de control, vaccinarea de urgență în cazul apariției unui focar de DNC.
            
         
               (2)
            
            
               Decizia de punere în aplicare (UE) 2015/1500 a Comisiei (5) stabilește măsuri de protecție cuprinzătoare și restricții privind circulația și expedierea de animale din specia bovină și de material seminal, precum și introducerea pe piață a anumitor produse de origine animală provenind din anumite zone din Grecia afectate de dermatoza nodulară contagioasă.
            
         
               (3)
            
            
               Decizia de punere în aplicare (UE) 2015/2055 a Comisiei (6) stabilește condițiile pentru punerea în aplicare a programului de vaccinare de urgență a bovinelor împotriva dermatozei nodulare contagioase în Grecia. În plus, Decizia de punere în aplicare (UE) 2015/2055 a modificat anumite dispoziții din Decizia de punere în aplicare (UE) 2015/1500 și a extins zona de restricție, astfel încât să includă nu numai unitatea regională Evros, ci și unitățile regionale Rodopi, Xanthi, Kavala și Limnos.
            
         
               (4)
            
            
               La 19 octombrie 2015, autoritățile elene au notificat Comisiei focare suplimentare în unitatea regională Halkidiki, după care au informat Comisia, la 21 octombrie 2015, cu privire la intenția lor de a aplica vaccinarea împotriva dermatozei nodulare contagioase în unitățile regionale Halkidiki, Salonic și Kilkis, iar la 11 noiembrie, cu privire la intenția lor de a aplica vaccinarea în unitățile regionale Drama și Serres. Aceasta necesită extinderea zonei de restricție stabilite în anexa la Decizia de punere în aplicare (UE) 2015/1500, precum și a zonei în care se poate efectua vaccinarea, astfel cum figurează în anexa I la Decizia de punere în aplicare (UE) 2015/2055.
            
         
               (5)
            
            
               Prin urmare, Decizia de punere în aplicare (UE) 2015/1500 și Decizia de punere în aplicare (UE) 2015/2055 ar trebui modificate în consecință.
            
         
               (6)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa la Decizia de punere în aplicare (UE) 2015/1500 se înlocuiește cu următorul text:
   
      
         „ANEXĂ
         
            ZONELE DE RESTRICȚIE MENȚIONATE LA ARTICOLUL 2 ALINEATUL (b)
         
         Următoarele unități regionale din Grecia
         
                     —
                  
                  
                     Unitatea regională Evros
                  
               
                     —
                  
                  
                     Unitatea regională Rodopi
                  
               
                     —
                  
                  
                     Unitatea regională Xanthi
                  
               
                     —
                  
                  
                     Unitatea regională Kavala
                  
               
                     —
                  
                  
                     Unitatea regională Halkidiki
                  
               
                     —
                  
                  
                     Unitatea regională Salonic
                  
               
                     —
                  
                  
                     Unitatea regională Kilkis
                  
               
                     —
                  
                  
                     Unitatea regională Limnos
                  
               
                     —
                  
                  
                     Unitatea regională Drama
                  
               
                     —
                  
                  
                     Unitatea regională Serres.”
                  
               
   
   Articolul 2
   Anexa I la Decizia de punere în aplicare (UE) 2015/2055 se înlocuiește cu următorul text:
   
      
         „ANEXA I
         Următoarele unități regionale din Grecia:
         
                     —
                  
                  
                     Unitatea regională Evros
                  
               
                     —
                  
                  
                     Unitatea regională Rodopi
                  
               
                     —
                  
                  
                     Unitatea regională Xanthi
                  
               
                     —
                  
                  
                     Unitatea regională Kavala
                  
               
                     —
                  
                  
                     Unitatea regională Halkidiki
                  
               
                     —
                  
                  
                     Unitatea regională Salonic
                  
               
                     —
                  
                  
                     Unitatea regională Kilkis
                  
               
                     —
                  
                  
                     Unitatea regională Limnos
                  
               
                     —
                  
                  
                     Unitatea regională Drama
                  
               
                     —
                  
                  
                     Unitatea regională Serres.”
                  
               
   
   Articolul 3
   Prezenta decizie se adresează Republicii Elene.
   
      Adoptată la Bruxelles, 9 decembrie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 62, 15.3.1993, p. 69.
   
      (4)  JO L 18, 23.1.2003, p. 11.
   
      (5)  Decizia de punere în aplicare (UE) 2015/1500 a Comisiei din 7 septembrie 2015 privind anumite măsuri de protecție împotriva dermatozei nodulare contagioase din Grecia și de abrogare a Deciziei de punere în aplicare (UE) 2015/1423 (JO L 234, 8.9.2015, p. 19).
   
      (6)  Decizia de punere în aplicare (UE) 2015/2055 a Comisiei din 10 noiembrie 2015 de stabilire a condițiilor pentru punerea în aplicare a programului de vaccinare de urgență a bovinelor împotriva dermatozei nodulare contagioase în Grecia și de modificare a Deciziei de punere în aplicare (UE) 2015/1500 (JO L 300, 17.11.2015, p. 31).